b'\n_START_ARTICLE_\nAtlantin valli murtuu\n_START_PARAGRAPH_\nAtlantin valli murtuu (The Longest Day) on Cornelius Ryanin vuonna 1959 julkaistu kirja, jossa kerrotaan Normandian maihinnousun ensimm\xc3\xa4isest\xc3\xa4 vuorokaudesta toisessa maailmansodassa._NEWLINE_Kirjassa Normandian maihinnousun ensimm\xc3\xa4isen vuorokauden tapahtumia kuvataan eri osapuolten haastatteluihin ja sotatapahtumiin pohjautuen. Kirjan englanninkielinen alkuper\xc3\xa4isnimi tulee sotamarsalkka Erwin Rommelin toteamuksesta, ett\xc3\xa4 maihinnousun ratkaisu tapahtuu ensimm\xc3\xa4isen\xc3\xa4 p\xc3\xa4iv\xc3\xa4n\xc3\xa4 ja molemmille osapuolille se tulee olemaan pisin p\xc3\xa4iv\xc3\xa4 (The Longest Day)._NEWLINE_Kirjasta kuvattiin samanniminen elokuva vuonna 1962, jonka ohjauksesta vastasi useita eri ohjaajia. Elokuvan sotilaskonsultteina k\xc3\xa4ytettiin eri osapuolten todellisiin tapahtumiin osallistuneita henkil\xc3\xb6it\xc3\xa4, kuten G\xc3\xbcnther Blumentritt (saksalainen kenraali) ja James Gavin (yhdysvaltalainen kenraali)._NEWLINE_Avalon Hill on julkaissut Normandian maihinnousuun pohjautuvan The Longest Day -nimisen sotapelin.'